Anti-američki protesti u Pakistanu rijetki i ograničeni
Protesti su do sada bili mali i izolovani, kaže pakistanski novinar R. Yusafzai jer je je podrška bilo kavoj vrsti miltanata opala.
Nakon akcije američkih specijalaca u Abbottabadu u Pakistanu brojni novinari uz pakistanske zvaničnike i radoznalo stanovništvo nastoje saznati više o mjestu na kojem je ubijen najtraženiji terorista na svijetu. Neki Pakistanci su šokirani i ljuti zbog upada američkih specijalaca na teritoriju Pakistana. Nakon akcije američkih specijalaca u Abbottabadu u Pakistanu brojni novinari uz pakistanske zvaničnike i radoznalo lokalno stanovništvo nastoje saznati više o mjestu na kojem je ubijen najtraženiji terorista na svijetu. Neki Pakistanci su šokirani i ljuti zbog upada američkih specijalaca na teritoriju Pakistana. Ljudi se okupljaju oko kompleksa zgrada u Abbottabadu gdje se skrivao Osama bin Laden. Tu su i brojni novinari koji pokrivaju, kako to mnogi ocjenjuju, važan istorijski dogadjaj. Ali, mnogi Pakistanci iz okoline su došli samo iz radoznalosti, da budu svjedoci istorijskog dogadjaja, da vide vlastitim očima gdje se to dogodilo. Alam Sher, stanovnik Abbottabada za Glas Amerike kaže: "Došli smo da vidimo da li je to istina. Ovdje se desio važan dogadjaj. Cijeli svijet o tome govori. Ne mogu vjerovati da je to istina. Kako neko toliko poznat može živjeti u takvoj kući." Stražari, medjutim, ne dozvoljavaju ulazak u dvorište. Ali, po prvi put ljudi su u prilici da sa obližnjih krovova vide cijeli kompleks, i zgradu u kojoj je ubijen Osama bin Laden. Osiguranje je bilo pojačano dok je neimenovani pakistanski zvaničnik pregledao unutrašnjost kompleksa. Nedaleko odatle, grupa okupljenih je ispoljavalja ljutnju zbog, kako to oni smatraju, kršenja suvereniteta Pakistana. Činjenica da su Sjedinjene Države izvele operaciju bez odobrenja Pakistana, smatraju oni, pokazuje da njihova zemlja nije dovoljno branjena. "Smatramo da smo nesiguirni. Danas Amerikanci dolaze i urade šta hoće. Sutra će Indija dolaziti i raditi šta hoće. Gdje je naša sigurnost", smtra jedna od stanovnica Abbottabada koja je govorila za Glas Amerike. U gradu Multan, lokalni imam je predvodio molitvu za poginule. Molitva je prerasla u protest, na kojem je veličan bin Laden a osudjivana Amerika. Protesti su do sada bili mali i izolovani. Pakistanski novinar Rahimullah Yusafzai o tome kaže: "Mislim da je glavni razlog što nema velikih protesta, demonstracija u Pakistanu u tome što je podrška bilo kavoj vrsti miltanata, bila to al-Qaida, Taliban, ili Jihadi, opala. To ne znači da ljudi u Pakistanu sada podržavaju Ameriku, Još uvijek postoje jaki anti-američki osjećaji u Pakistanu." Osjećaji koji su, tvrde neki, dobili novi podsticaj ubistvom američkog javnog neprijatelja broj jedan na teritoriji Pakistana.